Fotost kaugenemisest veel enda näitel. Eile salvestasin ühe audiogalerii jaoks heli, suure osa viimasest kuust olen pühendanud ühe tulevikuprojekti tarvis videorepliikide kogumisele või lihtsate uudisklippide tegemisele.  Fotosid olen teinud suhteliselt vähe. Ja fotode puhul olen täheldanud, et paremini õnnestuvad asjad nullist lõpuni ise tehes, st alates ideest kuni fotode-tekstini. Siis tuleb enam-vähem okei visuaalil põhinev ja terviklik asi. Mis ametimees ma siis olen? Mahakäiv pressifotograaf, või algaja videomees, või kõlava nimetusega multimeedia-ajakirjanik? Viimane tegelikult iseloomustab mu püüdluseid kõige paremini. Iseenesest oleks ju tore end kuidagi määratleda.